《次洪景伯韵》
宋代·曾惇

半刺风流雅好贤，幽导同举蔡经鞭。
江梅满树为谁好，官柳著经还自妍。
笔阵如君难索敌，诗锋顾我敢争先。
一春剩唤忘忧子，要看长鲸吸百川。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。